CELEX: 62013CA0029
Language: hr
Date: 2014-03-13 00:00:00
Title: Spojeni predmeti C-29/13 i C-30/13: Presuda Suda (prvo vijeće) od 13. ožujka 2014. (zahtjev za prethodnu odluku Administrativen sad Sofia-grad – Bugarska) – Global Trans Lodzhistik OOD protiv Nachalnik na Mitnitsa Stolichna (Zahtjev za prethodnu odluku  — Carinski zakonik Zajednice  — Članci 243. i 245.  — Uredba (EEZ) br. 2454/93  — Članak 181.a  — Odluka koja se može pobijati  — Dopuštenost pobijanja pred sudom bez prethodnog pobijanja u upravnom postupku  — Načelo poštovanja prava na obranu)

5.5.2014   
            
            
               HR
            
            
               Službeni list Europske unije
            
            
               C 135/11
            
         Presuda Suda (prvo vijeće) od 13. ožujka 2014. (zahtjev za prethodnu odluku Administrativen sad Sofia-grad – Bugarska) – Global Trans Lodzhistik OOD protiv Nachalnik na Mitnitsa Stolichna
   (Spojeni predmeti C-29/13 i C-30/13) (1)
   
   ((Zahtjev za prethodnu odluku - Carinski zakonik Zajednice - Članci 243. i 245. - Uredba (EEZ) br. 2454/93 - Članak 181.a - Odluka koja se može pobijati - Dopuštenost pobijanja pred sudom bez prethodnog pobijanja u upravnom postupku - Načelo poštovanja prava na obranu))
   2014/C 135/12
   Jezik postupka: bugarski
   
      Sud koji je uputio zahtjev
   
   Administrativen sad Sofia-grad
   
      Stranke glavnog postupka
   
   
      Tužitelj: Global Trans Lodzhistik OOD
   
      Tuženik: Nachalnik na Mitnitsa Stolichna
   
      Predmet
   
   Zahtjev za prethodnu odluku – Administrativen sad Sofia-grad – Tumačenje članaka 243. i 245. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, str. 1.) (SL, posebno izdanje na hrvatskom jeziku, poglavlje 2., svezak 2., str. 110.) kao i članka 181.a stavka 2. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 (SL L 253, str. 1.) (SL, posebno izdanje na hrvatskom jeziku, poglavlje 2., svezak 1., str. 3.) – Načela prava na obranu i res iudicata – Pravo na žalbu protiv odluke carinskog tijela o naknadnoj naplati carinskih dugova, čak i u slučaju konačne odluke tog tijela – Dopuštenost pobijanja pred sudom bez prethodnog pobijanja u upravnom postupku – Odluka carinskog tijela kojom su povrijeđene procesne pretpostavke – Obveza suda da u takvim okolnostima donese odluku bez uzimanja u obzir obveze prethodnog pobijanja u upravnom postupku
   
      Izreka
   
   
               1.
            
            
               S jedne strane, odluka poput jedne od onih o kojima je riječ u glavnom postupku, čiji je predmet ispravak carinske vrijednosti robe na temelju članka 30. stavka 2. točke (b) Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice, kako je izmijenjena Uredbom (EZ) br. 82/97 Europskog parlamenta i Vijeća od 19. prosinca 1996., uz posljedičnu izmjenu utvrđene porezne obveze deklaranta s naslova PDV-a, predstavlja akt koji se može pobijati u smislu članka 243. Uredbe br. 2913/92. S druge strane, uzimajući u obzir opća načela poštovanja prava na obranu i res iudicata, nacionalno zakonodavstvo poput onog o kojem je riječ u glavnom postupku, koje predviđa dva različita pravna sredstva za pobijanje odluka carinskih tijela, nije protivno članku 245. Uredbe br. 2913/92, s obzirom na to da navedeno zakonodavstvo ne povređuje ni načelo ekvivalentnosti ni načelo djelotvornosti.
            
         
               2.
            
            
               Članak 243. Uredbe br. 2913/92 ne uvjetuje dopuštenost pobijanja pred sudom odluka donesenih na temelju članka 181.a stavka 2. Uredbe br. 2454/93, kako je izmijenjena Uredbom br. 3254/94, činjenicom da su prethodno iscrpljena postojeća pravna sredstva protiv tih odluka u upravnom postupku.
            
         
               3.
            
            
               Članak 181.a stavak 2. Uredbe br. 2454/93, kako je izmijenjena Uredbom br. 3254/94, treba tumačiti na način da se odluka donesena na temelju tog članka treba smatrati konačnom i da se može izravno pobijati pred nezavisnim pravosudnim tijelom, čak i u slučaju kada je njome povrijeđeno pravo zainteresirane osobe na saslušanje i iznošenje prigovora.
            
         
               4.
            
            
               U slučaju povrede prava zainteresirane osobe na saslušanje i iznošenje prigovora predviđenog člankom 181.a stavkom 2. Uredbe br. 2454/93, kako je izmijenjena Uredbom br. 3254/94, na nacionalnom je sucu da utvrdi, uzimajući u obzir posebne okolnosti predmeta o kojem odlučuje te načelo ekvivalentnosti i djelotvornosti, je li, kada odluku kojom je povrijeđeno načelo poštovanja prava na obranu zbog toga treba poništiti, dužan odlučivati o tužbi podnesenoj protiv te odluke ili ima mogućnost predmet vratiti nadležnom upravnom tijelu na ponovno odlučivanje.
            
         
      (1)  SL C 108, 13.4.2013.